સુરેન્દ્રનગર જિલ્લાની ૧૦ તાલુકા પંચાયત અને એક જિલ્લા પંચાયતમાં વર્તમાન પ્રમુખોની અઢી વર્ષની મુદ્દત પૂર્ણ થઈ રહી છે ત્યારે રાજ્યના શહેરી વિકાસ મંત્રાલય દ્વારા નવા રોટેશનનું જાહેરનામું અને ચૂંટણીની એજન્ડો બહાર પડતા રાજકીય ગરમાવો ફેલાયો છે. જેમાં તા. ૨૦ જૂનના રોજ સુરેન્દ્રનગર જિલ્લાની તાલુકા પંચાયતોમાં ચૂંટણી થનાર છે. જ્યારે ઝાલાવાડના ૧૦ માંથી ૫ તાલુકા પંચાયતોમાં મહિલાઓ માટે પ્રમુખપદ અનામત જાહેર થતા મહિલાઓનું શાસન આવશે. જ્યારે પ્રમુખ બનવા માટે ભાજપ અને કોંગ્રેસના સદસ્યો સદસ્યો રાજકીય ગોડફાધરના શરણે પહોંચી ગયા છે.